Rettens dom (Femte Afdeling) af 2. februar 2017 –

IMG mod Kommissionen

(Sag T-381/15)

»Beskyttelse af Unionens finansielle interesser – skærpede revisions- og overvågningsforanstaltninger samt kontrolindberetning inden for rammerne af systemet for tidlig varsling – afgørelse om suspension af sagsøgerens mulighed for at indgå kontrakter med Kommissionen om indirekte forvaltning, henset til den tvivl, der foreligger vedrørende sagsøgerens status som international organisation – annullationssøgsmål – retsakt, der ikke kan gøres til genstand for et søgsmål – manglende retlig interesse – delvis afvisning – retten til forsvar – begrundelsespligt – åbenbart fejlskøn – proportionalitet – retssikkerhed – berettiget forventning – erstatningssøgsmål«

1. Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – afgørelse om suspension af sagsøgerens mulighed for at indgå kontrakter med Kommissionen om indirekte forvaltning, henset til den tvivl, der foreligger vedrørende sagsøgerens status som international organisation – omfattet [Art. 263 TEUF; Europa-Parlamentets og Rådets forordning nr. 966/2012, art. 58, stk. 1, litra c), nr. ii)] (jf. præmis 41, 44 og 45)

2. Annullationssøgsmål – søgsmål anlagt til prøvelse af en afgørelse, der bekræfter en tidligere, ikke rettidigt anfægtet afgørelse – afvisning – begrebet bekræftende afgørelse – fornyet undersøgelse af sagsøgerens situation på grundlag af de faktiske omstændigheder og vurderinger, der fremgår af en rapport fra Det Europæiske Kontor for Bekæmpelse af Svig – udelukket (Art. 263 TEUF) (jf. præmis 42, 49 og 51)

3. Annullationssøgsmål – søgsmål, som reelt vedrører en tvist af kontraktmæssig karakter – annullation af Kommissionens anmodning til en kontrahent om at iværksætte skærpede revisions- og overvågningsforanstaltninger i forbindelse med udførelsen af kontrakten – manglende kompetence for Unionens retsinstanser – afvisning (Art. 263 TEUF, 272 TEUF og 288 TEUF; Kommissionens forordning nr. 2342/2002, art. 35, stk. 3) (jf. præmis 58-61)

4. Annullationssøgsmål – søgsmålsinteresse – bedømmelse på tidspunktet for sagens anlæg – søgsmål iværksat til prøvelse af indførelsen af en kontrolindberetning i forhold til sagsøgeren i systemet for tidlig varsling til brug for de anvisningsberettigede i Kommissionen og i forvaltningsorganerne – ændring under sagens behandling – ingen økonomisk eller ikke-økonomisk skade, som kan begrunde sagsøgerens interesse i en annullation af foranstaltningen – søgsmålsinteresse ophørt (Art. 263 TEUF; Kommissionens beslutning 2008/969) (jf. præmis 64, 65, 67, 70 og 71)

5. Institutionernes retsakter – begrundelse – forpligtelse – rækkevidde – bedømmelse af begrundelsespligten på grundlag af sagens omstændigheder (Art. 263 TEUF og 296 TEUF) (jf. præmis 82 og 91)

6. EU-ret – principper – ret til forsvar – ret til kontradiktion – rækkevidde (Den Europæiske Unions charter om grundlæggende rettigheder, art. 41, stk. 1) (jf. præmis 112-114)

7. Det Europæiske Kontor for Bekæmpelse af Svig (OLAF) – forordning nr. 883/2013 om undersøgelser, der foretages af OLAF – ret til forsvar – rækkevidde – ret til adgang til undersøgelsens sagsakter – foreligger ikke, med mindre til hensigt at vedtage en bebyrdende afgørelse i forhold til den pågældende person (Europa-Parlamentets og Rådets forordning nr. 883/2013) (jf. præmis 118)

8. Den Europæiske Unions budget – finansforordning – budgettets gennemførelse – gennemførelse ved indirekte forvaltning – særlig procedure, som er forbeholdt internationale organisationer – Kommissionens suspension af muligheden for at indgå kontrakter om indirekte forvaltning, når der foreligger tvivl med hensyn til en enheds status som international organisation – lovlig [Art. 310, stk. 5, TEUF; Europa-Parlamentets og Rådets forordning nr. 966/2012, art. 58, stk. 1, litra c), nr. ii), og art. 60, stk. 2; Kommissionens forordning nr. 1268/2012, art. 43, stk. 1] (jf. præmis 128 og 134-136)

9. EU-ret – principper – retssikkerhed – begreb – princippets uanvendelighed – betingelser – anfægtelse af en retlig situation, som er støttet på nye faktiske omstændigheder – ingen tilsidesættelse (jf. præmis 145 og 149)

10. EU-ret – principper – beskyttelse af den berettigede forventning – betingelser – præcise løfter afgivet af administrationen (jf. præmis 156 og 157)

11. Ansvar uden for kontraktforhold – betingelser – ulovlighed – skade – årsagsforbindelse – kumulative betingelser – pligt til at undersøge dem i en bestemt rækkefølge – foreligger ikke – en af disse betingelser foreligger ikke – erstatningssøgsmålet forkastet i det hele (Art. 340, stk. 2, TEUF) (jf. præmis 164 og 168)

12. Ansvar uden for kontraktforhold – betingelser – tilstrækkeligt kvalificeret tilsidesættelse af regel, der har til formål at tillægge borgerne rettigheder – institution, der råder over et begrænset eller ikkeeksisterende skøn – en tilstrækkelig kvalificeret overtrædelse af EU-retten (Art. 340, stk. 2, TEUF) (jf. præmis 165)

13. Ansvar uden for kontraktforhold – betingelser – faktisk og reelt tab – bevisbyrde (Art. 340, stk. 2, TEUF) (jf. præmis 166)

14. Ansvar uden for kontraktforhold – betingelser – årsagsforbindelse – begreb – bevisbyrde (Art. 340, stk. 2, TEUF) (jf. præmis 167)

15. Retslig procedure – foranstaltninger med henblik på sagens tilrettelæggelse – krav om udtagelse af en institutions interne dokumenter fra sagens akter – udtalelse fra en institutions juridiske tjeneste opnået på uretmæssig vis – udtagelse fra sagens akter (Rettens procesreglement, art. 89; Europa-Parlamentets og Rådets forordning nr. 1049/2001, art. 4, stk. 2, andet led) (jf. præmis 176, 177 og 179)

16. Retslig procedure – foranstaltninger med henblik på sagens tilrettelæggelse – krav om udtagelse af en institutions interne dokumenter fra sagens akter – endelig undersøgelsesrapport fra Det Europæiske Kontor for Bekæmpelse af Svig opnået på uretmæssig vis – manglende meddelelse af rapporten til sagsøgeren i strid med de gældende processuelle regler – opretholdelse i sagens akter (Rettens procesreglement, art. 89; Europa-Parlamentets og Rådets forordning nr. 883/2013) (jf. præmis 181-184)

Angående

Dels en påstand i henhold til artikel 263 TEUF om annullation af Kommissionens skrivelse, hvorved denne bestemmer, at der skal iværksættes skærpede revisions- og overvågningsforanstaltninger samt kontrolindberetning, og giver sagsøgeren afslag på, at denne kan indgå kontrakter med Kommissionen om indirekte forvaltning, dels en påstand i henhold til artikel 268 TEUF om erstatning for den skade, som sagsøgeren angiveligt har lidt på grund af vedtagelsen af de foranstaltninger, der er fastsat i den nævnte skrivelse.

Konklusion

1) Det er ufornødent at træffe afgørelse i sagen, for så vidt som International Management Group (IMG) har anmodet om annullation af registreringen af denne i forbindelse med kontrolindberetningen i systemet for tidlig varsling.

2) I øvrigt afvises eller forkastes sagen som ugrundet.